CCXII.  Nicolao abbati Corbeiensi bullam tribuit, « datam Altissiodori per manum Guidonis S. R. E. diaconi cardinalis et cancellarii, III Kal. Augusti  (Jul. 30) , indict.  X,  anno  1147.  (Anno 1147, Jul, 30.)  [MABILL.,  Annal. Bened.,  VI, 423.] CCXIII.  Privilegium pro monasterio S. Mariae Vallis-Christianae.  (Anno 1147, Jul. 31.][HUGO,  Annal. Praem.,  II, Pr., 629.]
Author: Eugenius III

EUGENIUS episcopus, servus servorum Dei, dilectis filiis MAURITIO abbati Ecclesiae Beatae Mariae Vallis-Christianae ejusque fratribus, tam praesentibus quam futuris, regularem vitam professis, in perpetuum.

Ad hoc universalis Ecclesiae cura nobis a provisore omnium bonorum Deo commissa est, ut religiosas diligamus personas et beneplacentem Deo religionem studeamus modis omnibus propagare; nec enim gravis Deo aliquando famulatus impenditur, nisi ex charitatis radice procedens, a puritate religionis fuerit conservatus. Quocirca, dilecti in Domino filii, vestris justis postulationibus clementer annuimus, et praefatam ecclesiam, in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus. Imprimis siquidem statuentes ut ordo canonicus quem professi estis secundum beati Augustini Regulam et Praemonstratensium fratrum institutionem in vestra ecclesia perpetuis temporibus inviolabiliter conservetur. Praeterea statuimus ut quascunque possessiones, quaecunque bona inpraesentiarum juste et canonice possidetis, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poteritis adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Terram de Rheincurt apud Bruerias, terram Rainaldi praepositi, terram Theodorici, terram Venatorum, tertiam partem decimae ejusdem loci apud Crameriam, decimam quam ibi jure habetis olcarum et terrae. Currexxicui lotam, furnum ejusdem villae, et quamdam partem terrae arabilis; lotam decimam de Plaissiet, lotam decimam de Brutuel, excepta parva portiuncula, duas partes decimae de Noeroit , quartam partem decimae de Nuely, modium annonae unum ad molendinum de Berny; ad sanctam crucem tres carrucatas terrae cum appendiciis suis, curiam de Martinpel, cum pertinentiis et appendiciis suis; mediam partem de Bucylebarat, tam in silvis quam in pascuis, in terra culta et inculta, in tota decimatione et in omni justitia; tertiam partem majoris decimae de Long apud Beilou, decimam terrae Malote; sextam partem decimae de Fara. Sane laborum vestrorum quos propriis manibus aut sumptibus colitis, seu de nutrimentis animalium vestrorum, nullus a vobis decimas exigere praesumat. Nemini etiam post factam ibi professionem alicujus levitatis instinctu vel majoris religionis obtentu, fas sit ad alia loca sine abbatis totiusque congregationis permissione transire; quod si fecerit, nullus omnino sine communi litterarum cautione suscipiat. Decernimus ergo ut nulli omnino hominum liceat praefatum locum temere perturbare, aut ejus possessiones auferre, vel ablatas retinere, minuere, seu aliquibus vexationibus fatigare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva in omnibus sedis apostolicae auctoritate et dioecesani episcopi canonica justitia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam venire temere tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus, sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Datum Antissiodori per manum Guidonis sanctae Romanae Ecclesiae cardinalis diaconi, et canonici, secundo Kalend. Augusti, indict. X, Incarnationis Dominicae anno 1147, pontificatus vero domni Eugenii III pontificis anno III.

Notes: ( Reincourt ) ( Noroy )